CELEX: 22013D0116
Language: el
Date: 2013-06-14 00:00:00
Title: Απόφαση της Μεικτής Επιτροπής του ΕΟΧ αριθ. 116/2013, της 14ης Ιουνίου 2013 , για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος IV (Ενέργεια) της συμφωνίας για τον ΕΟΧ

28.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 318/18
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 116/2013
   της 14ης Ιουνίου 2013
   για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος IV (Ενέργεια) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Η απόφαση 2011/13/ΕΕ της Επιτροπής, της 12ης Ιανουαρίου 2011, σχετικά με ορισμένα είδη πληροφοριών για τα βιοκαύσιμα και τα βιορευστά που πρέπει να υποβάλλουν οι οικονομικοί φορείς στα κράτη μέλη (1), πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Τα παραρτήματα II και IV της συμφωνίας για τον ΕΟΧ θα πρέπει, επομένως, να τροποποιηθούν αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Μετά το σημείο 6β (απόφαση 2002/159/ΕΚ της Επιτροπής) του κεφαλαίου XVII του παραρτήματος II της συμφωνίας για τον ΕΟΧ, παρεμβάλλεται το ακόλουθο σημείο:
   
               «6γ.
            
            
               
                  32011 D 0013: Απόφαση 2011/13/ΕΕ της Επιτροπής, της 12ης Ιανουαρίου 2011, σχετικά με ορισμένα είδη πληροφοριών για τα βιοκαύσιμα και τα βιορευστά που πρέπει να υποβάλλουν οι οικονομικοί φορείς στα κράτη μέλη (ΕΕ L 9 της 13.1.2011, σ. 11) (2).
            
         Άρθρο 2
   Μετά το σημείο 44 (απόφαση 2010/335/ΕΕ της Επιτροπής) του παραρτήματος IV της συμφωνίας για τον ΕΟΧ, παρεμβάλλεται το ακόλουθο σημείο:
   
               «45.
            
            
               
                  32011 D 0013: Απόφαση 2011/13/ΕΕ της Επιτροπής, της 12ης Ιανουαρίου 2011, σχετικά με ορισμένα είδη πληροφοριών για τα βιοκαύσιμα και τα βιορευστά που πρέπει να υποβάλλουν οι οικονομικοί φορείς στα κράτη μέλη (ΕΕ L 9 της 13.1.2011, σ. 11).».
            
         Άρθρο 3
   Τα κείμενα της απόφασης 2011/13/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 4
   Η παρούσα απόφαση αρχίζει να ισχύει στις 15 Ιουνίου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (3), ή την ημερομηνία έναρξης ισχύος της απόφασης της Μεικτής Επιτροπής του ΕΟΧ με την οποία ενσωματώνεται στη συμφωνία για τον ΕΟΧ η οδηγία 2009/30/ΕΚ του Ευρωπαϊκού Κοινοβουλίου και του Συμβουλίου (4), ανάλογα με το ποια ημερομηνία είναι μεταγενέστερη.
   Άρθρο 5
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 14 Ιουνίου 2013.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Gianluca GRIPPA
      
   
   
      (1)  ΕΕ L 9 της 13.1.2011, σ. 11.
   
      (2)  Αναφέρεται μόνο για ενημερωτικούς σκοπούς· για την εφαρμογή βλέπε παράρτημα IV περί ενέργειας.».
   
      (3)  Δεν έχουν αναφερθεί συνταγματικές απαιτήσεις.
   
      (4)  ΕΕ L 140 της 5.6.2009, σ. 88.